CELEX: 22021D1490
Language: fi
Date: 2018-12-05 00:00:00
Title: ETA:n sekakomitean päätös N:o 223/2018, annettu 5. joulukuuta 2018, ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2021/1490]

23.9.2021   
               
               
                  FI
               
               
                  Euroopan unionin virallinen lehti
               
               
                  L 337/3
               
            
         ETA:N SEKAKOMITEAN PÄÄTÖS N:o 223/2018,
         annettu 5. joulukuuta 2018,
         ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2021/1490]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Euroopan unionin vertailulaboratorion nimeämisestä lintuinfluenssaa ja Newcastlen tautia varten ja neuvoston direktiivin 2005/94/EY liitteen VII muuttamisesta 27 päivänä huhtikuuta 2018 annettu komission täytäntöönpanopäätös (EU) 2018/662 (1) olisi otettava osaksi ETA-sopimusta.
                  
               
                     (2)
                  
                  
                     Tämä päätös koskee lainsäädäntöä, joka liittyy muihin eläviin eläimiin kuin kaloihin ja vesiviljeltyihin eläimiin. Tämän alan lainsäädäntöä ei sovelleta Islantiin, kuten ETA-sopimuksen liitteessä I olevan I luvun johdanto-osan 2 kohdassa täsmennetään. Tätä päätöstä ei näin ollen sovelleta Islantiin.
                  
               
                     (3)
                  
                  
                     Tämä päätös koskee eläinlääkintään liittyvää lainsäädäntöä. Eläinlääkintää koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
                  
               
                     (4)
                  
                  
                     Sen vuoksi olisi muutettava ETA-sopimuksen liitettä I,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä I oleva I luku seuraavasti:
            
                        1)
                     
                     
                        Lisätään 3.1 osan 5 a kohtaan (neuvoston direktiivi 2005/94/EY) luetelmakohta seuraavasti:
                        
                                    ”-
                                 
                                 
                                    
                                       32018 D 0662: komission täytäntöönpanopäätös (EU) 2018/662, annettu 27 päivänä huhtikuuta 2018 (EUVL L 110, 30.4.2018, s. 134)”.
                                 
                              
                  
                        2)
                     
                     
                        Lisätään 3.2 osan 48 kohdan (komission täytäntöönpanopäätös (EU) 2018/136) jälkeen kohta seuraavasti:
                        
                                    ”49.
                                 
                                 
                                    
                                       32018 D 0662: komission täytäntöönpanopäätös (EU) 2018/662, annettu 27 päivänä huhtikuuta 2018, Euroopan unionin vertailulaboratorion nimeämisestä lintuinfluenssaa ja Newcastlen tautia varten ja neuvoston direktiivin 2005/94/EY liitteen VII muuttamisesta (EUVL L 110, 30.4.2018, s. 134).
                                    Tätä säädöstä ei sovelleta Islantiin.”
                                 
                              
                  
         
            2 artikla
            Täytäntöönpanopäätöksen (EU) 2018/662 norjaksi laadittu teksti, joka julkaistaan Euroopan unionin virallisen lehden ETA-täydennysosassa, on todistusvoimainen.
         
         
            3 artikla
            Tämä päätös tulee voimaan 6 päivänä joulukuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 5 päivänä joulukuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Oda Helen SLETNES
            
            
               
                  ETA:n sekakomitean
               
               
                  sihteerit
               
               Hege M. HOFF
               Mikołaj KARŁOWSKI
            
         
         
            (1)  EUVL L 110, 30.4.2018, s. 134.
         
            (*)  Valtiosäännön asettamista vaatimuksista ei ole ilmoitettu.